label_title: Genocidul grecilor
label_desc: Genocidul grecilor, inclusiv genocidul pontic, a fost uciderea sistematică a populației creștine, desfășurat în Anatolia în timpul Primului Război Mondial și al perioadei imediat următoare (1914-1922) în baza apartenenței religioase și etnice. A fost instigat de guvernul Imperiului Otoman și de mișcarea națională turcă împotriva populației grecești indigene din Imperiu și a cuprins masacre, deportări forțate cu , expulzări sumare, execuții arbitrare și distrugerea monumentelor culturale, istorice și religioase creștine ortodoxe. Potrivit diferitelor surse, câteva sute de mii de greci otomani au murit în această perioadă. Majoritatea refugiaților și supraviețuitorilor au fugit în Grecia (crescând cu peste un sfert populația anterioară a Greciei). Unii, în special cei din provinciile de est, s-au refugiat în Imperiul Rus învecinat. 